Ministru kabineta rīkojuma projektu

**„Par telpu nekustamajā īpašumā Lāčplēša ielā 106, Rīgā, nodošanu bezatlīdzības lietošanā sociālajam uzņēmumam – sabiedrībai ar ierobežotu atbildību “Dance””**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz atļaut Finanšu ministrijai atbilstoši Publiskas personas finanšu līdzekļu un mantas izšķērdēšanas novēršanas likumā noteiktajam regulējumam nodot sociālajam uzņēmumam - sabiedrībai ar ierobežotu atbildību “Dance” bezatlīdzības lietošanā telpas ar kopējo platību 1744,7 m2, Lāčplēša ielā 106, Rīgā, piemērojot *de minimis* valsts atbalstu samazinātas nomas maksas veidā (100% apmērā), sociālās uzņēmējdarbības īstenošanai – sniegt ar deju, kustību un improvizāciju saistītus sociālos pakalpojumus, lai palielinātu kvalitatīvas brīvā laika pavadīšanas iespējas un interešu izglītības pieejamību finansiāli mazāk labvēlīgā situācijā esošiem bērniem, jauniešiem no sociālām mērķa grupām, kā ģimenēm, kurām noteikta atbilstība trūcīgā statusam; bāreņiem un bez vecāku gādības palikušām personām; ģimenēm, kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, veicinot bērnu un jauniešu vispusīgu attīstību, pašapziņu un sociālo integrāciju.Rīkojuma projekts stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas finanšu līdzekļu un mantas izšķērdēšanas novēršanas likuma (turpmāk – Izšķērdēšanas novēršanas likums) 5.panta otrās daļas 2.1 punkts, 5.panta piektā daļa.Sociālā uzņēmuma likuma 8.panta ceturtā daļa.Eiropas Komisijas 2013.gada 18.decembra regula (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1) (turpmāk – Regula).Ministru kabineta 2018.gada 21.novembra noteikumi Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” (turpmāk – MK noteikumi Nr.715). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts sagatavots, lai, ievērojot Sociālā uzņēmuma likuma 8.panta ceturto daļu, saskaņā ar Izšķērdēšanas novēršanas likuma 5.panta otrās daļas 2.1 punktu un piekto daļu atļautu Finanšu ministrijai nodot bezatlīdzības lietošanā sociālajam uzņēmumam sabiedrībai ar ierobežotu atbildību “Dance” (turpmāk arī – SIA Dance) valsts nekustamā īpašuma (nekustamā īpašuma kadastra Nr.0100 040 0021) Lāčplēša ielā 106, Rīgā, sastāvā ietilpstošās ēkas (būves kadastra apzīmējums 0100 040 0021 003) - Lāčplēša ielā 106 k-1, Rīgā, daļu – 2., 3., 4. stāva telpas ar kopējo platību 1744, 7 m2, tai skaitā, telpu grupas 002 2.stāva telpas Nr.1-35 717,8 m2 platībā, telpu grupas 003 3.stāva telpas Nr.1-17 735,7 m2 platībā, telpu grupas 004 4.stāva telpas Nr.1-18 269,6 m2 platībā, telpu grupas 901 telpas Nr.3-4 18,3 m2 platībā, telpu grupas 902 telpas Nr.4 3,3m2 platībā, sociālās uzņēmējdarbības īstenošanai – sniegt ar deju, kustību un improvizāciju saistītus sociālos pakalpojumus, lai palielinātu kvalitatīvas brīvā laika pavadīšanas iespējas un interešu izglītības pieejamību finansiāli mazāk labvēlīgā situācijā esošiem bērniem, jauniešiem no sociālām mērķa grupām, kā ģimenēm, kurām noteikta atbilstība trūcīgā statusam; bāreņiem un bez vecāku gādības palikušām personām; ģimenēm, kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, veicinot bērnu un jauniešu vispusīgu attīstību, pašapziņu un sociālo integrāciju.Finanšu ministrijā ir saņemts sociālā uzņēmuma – sabiedrības ar ierobežotu atbildību “Dance” (reģistrēta Uzņēmumu reģistrā 2006.gada 28.jūlijā, reģistrācijas Nr.40003844517) 2020.gada 18.jūnija iesniegums ar lūgumu rast iespēju nodot bezatlīdzības lietošanā pamatdarbības nodrošināšanai nepieciešamās telpas ēkas (būves kadastra apzīmējums 0100 040 0021 003) Lāčplēša ielā 106/108, Rīgā, 2., 3. un 4. stāvā ar kopējo platību 1751 m2, pamatojoties uz Sociālā uzņēmuma likuma 8.panta ceturto daļu, kas paredz, ka publiska persona, publiskas personas kapitālsabiedrība […] ir tiesīga nodot tai piederošo mantu sociālajam uzņēmumam bezatlīdzības lietošanā atbilstoši Izšķērdēšanas novēršanas likumā paredzētajai kārtībai.Iesniegumā norādīts:- 2007.gadā dibinātā sabiedrība ar ierobežotu atbildību SIA “Dance” ir privāta profesionālās izglītības iestāde - deju skola (reģistrācijas Nr.3372802659, licences Nr. P-11829, Valsts akreditācija 2019.gada 4.martā, akreditācijas lapa Nr.AL12248, kods: 20V 212 10 1), kas īsteno licencētu un akreditētu profesionālās ievirzes izglītības programmu “Dejas improvizācija” (kods 20V212101), kā arī virkni interešu izglītības programmu dejā, mūzikā, akrobātikā, aktiermākslā u.c. SIA “Dance” sadarbojas ar deju kolektīvu “Dzirnas”. Deju skolas sagatavošanas grupās mācās 145 dejotāji vecumā no septiņiem līdz deviņiem gadiem, 185 dejotāji vecumā no 9-17 gadiem ir deju skolas klašu audzēkņi, kas turpina apgūt dažādos deju stilus un tehnikas un gūst profesionālo pieredzi, lai kļūtu par universāliem dejotājiem;- SIA “Dance” pamatdarbības veids ir kultūras izglītība, sociālais mērķis – sniegt ar deju, kustību, improvizāciju saistītu sociālos pakalpojumus, lai palielinātu kvalitatīvas brīvā laika pavadīšanas iespējas, kā arī nodrošināt (paplašināt) interešu izglītības pieejamību finansiāli mazāk labvēlīgā situācijā esošiem bērniem, jauniešiem no sociālā mērķa grupām, kā arī ģimenēm, kurām noteikta atbilstība trūcīgā statusam, bāreņiem un citiem bez vecāku gādības palikušiem bērniem, ģimenēm, kuru aprūpē ir vismaz trīs bērni, to skaitā, audžuģimenē ievietoti un aizbildnībā esoši bērni, veicinot bērnu un jauniešu vispusīgu attīstību, pašapziņu un sociālo integrāciju;- telpas Lāčplēša ielā 106/108, Rīgā, ēkā (būves kadastra apzīmējums 0100 040 0021 003) 2., 3., 4. stāvā, ar kopējo platību 1751 m2, ir ļoti atbilstošas deju skolas vajadzībām un to atbilstību prasībām vērtē arī skolas akreditācijas procesā. Telpas jau ir adaptētas deju skolas vajadzībām un deju skolā, tostarp, telpās, radīta labvēlīga, droša, radoša , motivējoša vide, kas veicina bērnu un jauniešu veiksmīgu, radošu personības attīstību, līdz ar to, deju skolas darbības pārcelšana uz citām telpām nebūtu vēlama;- ja SIA “Dance” jāsedz telpu nomas maksa atbilstoši pašreiz esošajai telpu nomas tirgus cenai Rīgā, SIA “Dance turpmākā darbība ir apdraudēta, jo nāksies palielināt ikmēneša maksu audzēkņiem, kas novestu pie situācijas, ka daudzi bērni pamestu mācības, jo viņu vecāki nevarēs atļauties nodarbības apmaksāt un paaugstināsies risks šo jauniešu nokļūšanai nelabvēlīgā vidē, tādējādi rodas situācija, kas ir pretēja arī sociālajam mērķim, ko SIA “Dance” kā sociālais uzņēmums vēlas sasniegt. Turklāt, saistībā ar Covid-19 izplatību Eiropā, ieviestie Eiropas un Latvijas regulējumi ir radījuši zināmu krīzi kultūras darbībā un arī citās jomās, negatīvi ietekmējot SIA “Dance” ienākumus un spēju segt ar skolas uzturēšanu saistītos izdevumus, šā gada pēdējos trīs mēnešos ieņēmumi no vecāku veiktajām iemaksām samazinājušies vairāk nekā uz pusi;- iegūt telpas bezatlīdzības lietošanā SIA “Dance” nepieciešamas, lai tā varētu nodrošināt savu darbību, sniedzot bērniem un jauniešiem kvalitatīvu brīvā laika pavadīšanas pakalpojumu pieejamību un īstenojot sociālo uzņēmējdarbību. Saņemot telpas bezatlīdzības lietošanā, SIA “Dance” varēs novirzīt finanšu līdzekļus telpu uzturēšanai un to kvalitātes uzlabošanai.Īpašuma tiesības uz nekustamo īpašumu (nekustamā īpašuma kadastra Nr. 0100 040 0021) Lāčplēša ielā 106, Rīgā, nostiprinātas Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr. 100000507251 uz valsts vārda Finanšu ministrijas personā, lēmuma datums: 18.09.2013.Atbilstoši nekustamā īpašuma valsts kadastra informācijas sistēmas (turpmāk – NĪVKIS) datiem valsts nekustamais īpašums (nekustamā īpašuma kadastra Nr.0100 040 0021) sastāv no divām zemes vienībām – zemes vienības 7478 m2 platībā (zemes vienības kadastra apzīmējums 0100 040 0021) - Lāčplēša ielā 106, Rīgā, zemes vienības 825 m2 platībā (zemes vienības kadastra apzīmējums 0100 040 0119) – Lāčplēša ielā 106 k-2, Rīgā, un sešām būvēm (būvju kadastra apzīmējumi 0100 040 0021 001 (dienesta viesnīcas korpuss), 0100 040 0021 002 (mācību korpuss), 0100 040 0021 003 (sadzīves korpuss), 0100 040 0021 004 (noliktava), 0100 040 0021 005 (garāža), 0100 040 0021 010 (nojume)). Zemes vienības (zemes vienības kadastra apzīmējums 0100 040 0119) lietošanas mērķis: 0901 – Izglītības un zinātnes iestāžu apbūve, uz zemes vienības atrodas nekustamā īpašuma Lāčplēša ielā 106, Rīgā, sastāvā ietilpstošā būve ar kadastra apzīmējumu 0100 040 0021 004.Būve – sadzīves korpuss (būves kadastra apzīmējums 0100 040 0021 003) – Lāčplēša ielā 106 k-1, Rīgā, atrodas uz zemes vienības (zemes vienības kadastra apzīmējums 0100 040 0021), zemes vienības lietošanas mērķis: 1104 - Transporta līdzekļu garāžu apbūve, 0,0260 ha platībā; 0901 - Izglītības un zinātnes iestāžu apbūve, 0,7177 ha platībā; 1001 - Rūpnieciskās ražošanas uzņēmumu apbūve, 0,0041 ha platībā. Uz minētās zemes vienības vēl arī atrodas nekustamā īpašuma Lāčplēša ielā 106, Rīgā, sastāvā esošās būves ar kadastra apzīmējumiem 0100 040 0021 001, 0100 040 0021 002, 0100 040 0021 005, 0100 040 0021 010, Finanšu ministrijas tiesiskajā valdījumā esošas būves – divi laukumi ar cieto segumu L-1 un L-2 (būvju kadastra apzīmējumi 0100 040 0021 007, 0100 040 0021 011), divi dzelzbetona žogi Dz.B.Z-1 un Dz.B.Z-2 (būvju kadastra apzīmējumi 0100 040 0021 012, 0100 040 0021 013), trīs mūra žogi MŽ-1, MŽ-2, MŽ-3 (būvju kadastra apzīmējumi 0100 040 0021 014, 0100 040 0021 015, 0100 040 0021 016), būve - estakāde (būves kadastra apzīmējums 0100 040 0021 017), kā arī būve- transformatoru apakšstacija TP-1081 (būves kadastra apzīmējums 0100 040 0021 008), kuras īpašuma tiesības nav reģistrētas.Būves (būves kadastra apzīmējums 0100 040 0021 003) galvenais lietošanas veids: 1263 – Skolas, universitātes un zinātniskajai pētniecībai paredzētās ēkas), kopējā platība: 2541,1 m2.Valsts nekustamā īpašuma (nekustamā īpašuma kadastra Nr. 0100 040 0021) kadastrālā vērtība uz 2020.gada 1.janvāri ir 1 148 427 *euro*. Finanšu ministrijas bilancē norādītā būves (būves ar kadastra apzīmējumu 0100 040 0021 003) ar kopējo platību 2541,10 m2 bilances vērtība uz 2020.gada 1.novembri ­­ir 63 765,86 *euro*; uz sabiedrībai ar ierobežotu atbildību “Dance” bezatlīdzības lietošanā nododamajām telpām 1744,7 m2 platībā attiecināmā bilances vērtība uz 2020.gada 1.novembri ir 43781,16 *euro*. Saskaņā ar NĪVKIS un Zemesgrāmatas datiem zemes vienībai ar kadastra apzīmējumu 0100 040 0021 ir noteikti šādi apgrūtinājumi: - Aizsargjoslas teritorija gar pazemes elektronisko sakaru tīklu līnijām un kabeļu kanalizāciju, 0,0177 ha platībā; - Aizsargjoslas teritorija gar pašteces kanalizācijas vadu, 0,0614 ha platībā;- Aizsargjoslas teritorija gar pašteces kanalizācijas vadu, 0,0162 ha platībā; - Aizsargjoslas teritorija gar pašteces kanalizācijas vadu, 0,013 m² platībā; - Aizsargjoslas teritorija gar pašteces kanalizācijas vadu, 0,0356 ha platībā; - Aizsargjoslas teritorija gar pašteces kanalizācijas vadu, 0.0023 ha platībā; - Aizsargjoslas teritorija gar elektrisko tīklu kabeļu līniju, 0,0202 ha platībā; - Aizsargjoslas teritorija gar elektrisko tīklu kabeļu līniju, 0.0491 ha platībā; - Aizsargjoslas teritorija gar elektrisko tīklu kabeļu līniju, 0.0271 ha platībā; - Aizsargjoslas teritorija gar ūdensvadu, kas atrodas līdz 2 m dziļumā, 0.0018 ha platībā; - Aizsargjoslas teritorija gar ūdensvadu, kas atrodas līdz 2 m dziļumā, 0.0082 ha platībā; - Aizsargjoslas teritorija ap elektrisko tīklu sadales iekārtu, 0,0062 ha platībā; - Aizsargjoslas teritorija gar elektronisko sakaru tīklu gaisvadu līniju, 0,0041 ha platībā; - Aizsargjoslas teritorija gar elektronisko sakaru tīklu gaisvadu līniju, 0,02 ha platībā; - Aizsargjoslas teritorija ap elektrisko tīklu gaisvadu līnijām pilsētās un ciemos līdz 20 kV, 0,0062 ha platībā; - Aizsargjoslas teritorija ap elektrisko tīklu gaisvadu līnijām pilsētās un ciemos līdz 20 kV, 0,0073 ha platībā; - Aizsargjoslas teritorija ap elektrisko tīklu gaisvadu līnijām pilsētās un ciemos līdz 20 kV, 0,0028 ha platībā; - Aizsargjoslas teritorija ap elektrisko tīklu gaisvadu līnijām pilsētās un ciemos līdz 20 kV, 0.0075 ha platībā; - Aizsargjoslas teritorija ap elektrisko tīklu gaisvadu līnijām pilsētās un ciemos līdz 20 kV, 0.0055 ha platībā; - Aizsargjoslas teritorija gar gāzesvadu ar spiedienu līdz 0,4 megapaskāliem, 0,0027 ha platībā; - Valsts nozīmes kultūras pieminekļa teritorija un objekti, 0,7478 ha platībā; Minētie apgrūtinājumi tiešā veidā neskar sabiedrībai ar ierobežotu atbildību “Dance” bezatlīdzības lietošanā nodoto telpu lietošanu, vienlaikus jāņem vērā Aizsargjoslu likuma 35.panta septītajā daļā noteiktais, ka juridiskajām un fiziskajām personām aizsargjoslās jāizpilda attiecīgā objekta īpašnieka vai valdītāja likumīgās prasības.Ņemot vērā to, ka zemes vienība ar kadastra apzīmējumu 0100 040 0021 atrodas valsts nozīmes pilsētbūvniecības pieminekļa „Rīgas pilsētas vēsturiskais centrs” (valsts aizsardzības Nr. 7442) teritorijā un UNESCO Pasaules kultūras un dabas mantojuma vietas „Rīgas vēsturiskais centrs” (aizsardzības Nr. 852) aizsardzības zonā, lietojot nekustamo īpašumu, jāievēro spēkā esošie normatīvie akti kultūras pieminekļu aizsardzības jomā. Nekustamā īpašuma Lāčplēša ielā 106, Rīgā, izmantošanā ir saistošs likums „Par kultūras pieminekļu aizsardzību”, Rīgas vēsturiskā centra saglabāšanas un aizsardzības likums, Ministru kabineta 2003. gada 26. augusta noteikumi Nr. 474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” un 2004. gada 8. marta noteikumi Nr. 127 „Rīgas vēsturiskā centra saglabāšanas un aizsardzības noteikumi”.Saskaņā ar Rīgas vēsturiskā centra saglabāšanas un aizsardzības likuma 5. panta pirmo daļu Rīgas vēsturiskajā centrā un tā aizsardzības zonā aizliegta jebkāda darbība, kas var izraisīt tajā esošo saglabājamo un aizsargājamo kultūrvēsturisko vērtību iznīcināšanu vai bojāšanu.Saskaņā ar Labklājības ministrijas uzturētā Sociālo uzņēmumu reģistra 2020.gada 2.septembra informāciju[[1]](#footnote-1) sabiedrībai ar ierobežotu atbildību “Dance” sociālā uzņēmuma statuss piešķirts no 2019.gada 1.februāra, pamatojoties uz Labklājības ministrijas 2019.gada 30.janvāra lēmumu Nr.LM-32-4-19/9; pamatdarbības veids: 85.52 - Kultūras izglītība; papilddarbības veids: 90.00 - Radošas, mākslinieciskas un izklaides darbības; sociālais mērķis: sniegt ar deju, kustību un improvizāciju saistītus sociālos pakalpojumus, lai palielinātu kvalitatīvas brīva laika pavadīšanas iespējas un interešu izglītības pieejamību finansiāli mazāk labvēlīgā situācijā esošiem bērniem, jauniešiem no sociālām mērķa grupām, kā ģimenēm, kurām noteikta atbilstība trūcīgā statusam, bāreņiem un bez vecāku gādības palikušām personām, ģimenēm, kuru aprūpē ir vismaz trīs bērni, to skaitā audžuģimenē ievietoti un aizbildniecībā esoši bērni (daudz bērnu ģimenes) veicinot bērnu un jauniešu vispusīgu attīstību, pašapziņu un sociālo integrāciju.Atbildot uz SIA “Dance” 2020.gada 18.jūnija iesniegumu, Finanšu ministrija ar 2020.gada 13.jūlija vēstuli Nr. 11-2/7-2/3819 norādījusi: ievērojot to, ka ar 2019.gada 1.februāra lēmumu SIA “DANCE” ir piešķirts sociālā uzņēmuma statuss, publiskas personas mantu var nodot bezatlīdzības lietošanā SIA “DANCE”, taču, ņemot vērā, ka nekustamā īpašuma nodošana bezatlīdzības lietošanā sniedz priekšrocību sociālajam uzņēmumam, kurš nekustamajā īpašumā veic saimniecisko darbību, pasākums var kvalificēties kā komercdarbības atbalsts samazinātas nomas maksas veidā 100 % apmērā, ko var sniegt, ja ir ievēroti komercdarbības atbalsta nosacījumi. Proti, šajā gadījumā komercdarbības atbalstu samazinātas nomas maksas veidā var piešķirt saskaņā ar Komisijas (ES) 2013.gada 18.decembra regulu Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam. Ņemot vērā iepriekš minēto, Finanšu ministrija informējusi, ka konceptuāli neiebilst pret jautājuma par nekustamā īpašuma nodošanu bezatlīdzības lietošanā SIA “DANCE” virzību izskatīšanai Ministru kabinetā.Ievērojot iepriekš minēto, valsts akciju sabiedrības „Valsts nekustamie īpašumi” (turpmāk – VNĪ) Īpašumu iznomāšanas komisija 2020.gada 30.jūlijā ir pieņēmusi lēmumu (prot. Nr.INKP-20/70, 1.punkts, ar grozījumiem 2020.gada 13.augusta lēmumā (prot.Nr.INKP-20/73, 4.punkts) un 2020.gada 20.oktobra lēmumā (prot.Nr.INKP-20/92-1)) saskaņā ar Izšķērdēšanas novēršanas likuma 5.panta otrās daļas 2.1 punktu un piekto daļu konceptuāli atbalstīt telpu nodošanu bezatlīdzības lietošanā sociālajam uzņēmumam SIA “Dance” (reģistrācijas Nr.40003844517), juridiskā adrese - Rīga, Stabu iela 47 - 28 - telpas 1744,7 m2 platībā valsts nekustamajā īpašumā Rīgā, Lāčplēša ielā 106, lai uzņēmums var īstenot sociālo uzņēmējdarbību, sniedzot bērniem un jauniešiem kvalitatīvu brīvā laika pavadīšanas pakalpojumu pieejamību, sagatavot attiecīgu Ministru kabineta rīkojuma projektu; pēc Ministru kabineta rīkojuma pieņemšanas, pieņemot lēmumu par *de minimis* atbalsta piešķiršanu, pārbaudīt MK noteikumu Nr.715 10.1. un 10.2. apakšpunktā minēto informāciju, ievadīt komercdarbības atbalsta apmēru *de minimis* atbalsta uzskaites sistēmā un noslēgt līgumu ar SIA Dance. Sniedzot atzinumu par sagatavoto rīkojuma projektu, Labklājības ministrija vērsusi uzmanību (03.12.2020. atzinums Nr.A-21-09/143), ka sabiedrība ar ierobežotu atbildību “Dance”, iesniedzot pieteikumu Labklājības ministrijā sociālā uzņēmuma statusa iegūšanai, norādīja, ka sociālā mērķa sasniegšanai tiks sniegti ar deju, kustību un improvizāciju saistīti pakalpojumi, no gūtajiem ieņēmumiem nodrošinot samazinātas maksas vai bezmaksas nodarbības šādām mērķa grupām: • ģimenēm, kurām noteikta atbilstība trūcīgā statusam; • bāreņiem un bez vecāku gādības palikušām personām;• ģimenēm, kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni (daudz bērnu ģimenes), tādējādi veicinot bērnu un jauniešu iesaisti dejas kustībā, vispusīgu attīstību, pašapziņu un sociālo integrāciju.Saskaņā ar Sociālā uzņēmuma likuma 8.panta ceturto daļu publiska persona, publiskas personas kapitālsabiedrība, kapitālsabiedrība, kurā publiskas personas daļa pamatkapitālā atsevišķi vai kopumā pārsniedz 50 procentus, kā arī kapitālsabiedrība, kurā vienas vai vairāku publisku personu kapitālsabiedrību daļa pamatkapitālā atsevišķi vai kopumā pārsniedz 50 procentus, ir tiesīga nodot tai piederošo mantu sociālajam uzņēmumam bezatlīdzības lietošanā atbilstoši Izšķērdēšanas novēršanas likumā noteiktajai kārtībai. Saskaņā ar minētā likuma 8.panta sesto daļu komercdarbības atbalsta piešķiršanas kārtību un nosacījumus nosaka Ministru kabinets.Izšķērdēšanas novēršanas likuma 5.panta otrās daļas 21. punkts nosaka, ka valsts mantu valsts iestāde var nodot bezatlīdzības lietošanā sabiedriskā labuma organizācijai un sociālajam uzņēmumam. Atbilstoši Izšķērdēšanas novēršanas likuma 5.panta trešajai daļai, ja publiskas personas mantu nodod bezatlīdzības lietošanā, par to pieņem lēmumu. Lēmumā norāda vismaz šādu informāciju:1) *bezatlīdzības lietošanā nododamā manta, tās apjoms, bilances vērtība, stāvoklis un apraksts;**2) nodošanas nepieciešamība un lietderība;**3) nododamās mantas lietošanas vai izmantošanas mērķis un termiņš;**4) gadījumi, kad nodotā manta atdodama atpakaļ;**5) citi nepieciešamie noteikumi, tai skaitā noteikumi, lai nodrošinātu attiecīgās mantas saglabāšanu un atbilstošu izmantošanu.*Saskaņā ar Izšķērdēšanas novēršanas likuma 5.panta piekto daļu lēmumu par valsts mantas nodošanu bezatlīdzības lietošanā sociālajam uzņēmumam pieņem Ministru kabinets uz laiku, kamēr sociālajam uzņēmumam ir spēkā attiecīgais statuss, bet ne ilgāku par 10 gadiem. Saskaņā ar Izšķērdēšanas novēršanas likuma 5.panta sesto daļu, pamatojoties uz lēmumu par publiskas personas mantas nodošanu bezatlīdzības lietošanā, slēdz rakstveida līgumu.Ievērojot minēto, rīkojuma projektā noteikts, ka Finanšu ministrijai (VNĪ) ar sociālo uzņēmumu – sabiedrību ar ierobežotu atbildību “Dance” noslēdzams līgums par rīkojuma projektā minēto telpu nodošanu bezatlīdzības lietošanā. Līdz ar to, pēc Ministru kabineta rīkojuma izdošanas tiks pārbaudīta MK noteikumu Nr.715 10.1. un 10.2. apakšpunktā minētā informācija un par telpām, kas tiks nodotas bezatlīdzības lietošanā, starp VNĪ un SIA “Dance” tiks noslēgts līgums par telpu nodošanu bezatlīdzības lietošanā.Saskaņā ar Uzņēmumu reģistrā un Maksātnespējas reģistrā pieejamo informāciju 2020.gada 29.oktobrī SIA “Dance” nav pasludināts maksātnespējas process, netiek īstenots tiesiskās aizsardzības process vai ārpustiesas tiesiskās aizsardzības process, nav uzsākta bankrota procedūra, piemērota sanācija vai mierizlīgums un nav izbeigta saimnieciskā darbība.Sniedzot *de minimis* atbalstu, ievērojami MK noteikumi Nr.715. Saskaņā ar minēto noteikumu 20.punktu *de minimis* atbalsta pretendents pirms pieteikuma iesniegšanas atbalsta sniedzējam atbalsta saņemšanai *de minimis* atbalsta sistēmā sagatavo un apstiprina šo noteikumu 1. pielikumā “Veidlapa par sniedzamo informāciju *de minimis* atbalsta uzskaitei un piešķiršanai” minēto informāciju. Atbilstoši MK noteikumu Nr.715 48.punktā ietvertajam regulējumam *de minimis* atbalsta pretendents, piesakoties de *minimis* atbalstam līdz 2021. gada 31.decembrim, sistēmā pārbauda, vai tajā ir iekļauti dati par tam līdz 2019. gada 1. jūlijam piešķirto *de minimis* atbalstu. Ja šie dati sistēmā nav iekļauti vai tie neatbilst atbalsta pretendentam izsniegtajās uzskaites veidlapās par *de minimis* atbalsta piešķiršanu ietvertajiem datiem, atbalsta pretendents, sagatavojot šo noteikumu 1. pielikumā minēto veidlapu sistēmā, tai pievieno (augšupielādē) atbalsta sniedzēju izsniegtās uzskaites veidlapas par *de minimis* atbalsta piešķiršanu.Regulas 3.panta 2.punkts noteic, ka kopējais *de minimis* atbalsta summas robežlielums, lai nodrošinātu, ka par ikvienu šīs Regulas darbības jomā ietilpstošo pasākumu var uzskatīt, ka tas neietekmē tirdzniecību starp dalībvalstīm un nerada vai nedraud radīt konkurences izkropļojumus, vienam vienotam uzņēmumam jebkurā triju fiskālo gadu periodā ir 200 000 *euro*. SIA “Dance” atbilstoši MK noteikumu Nr.715 20.punktam *de minimis* atbalsta saņemšanai *de minimis* atbalsta uzskaites sistēmā jāsagatavo un jāapstiprina Veidlapu par sniedzamo informāciju *de minimis* atbalsta uzskaitei un piešķiršanai. Saskaņā ar 2020.gada 19.oktobrī sniegto informāciju SIA “Dance” nav piešķirts *de minimis* atbalsts Latvijas Republikā viena vienota uzņēmuma līmenī, kā arī to, ka pēdējo triju fiskālo gadu periodā nav notikusi SIA “Dance” apvienošanās, sadalīšana vai iegāde. Saskaņā ar informāciju par viena vienota uzņēmuma līmenī piešķirto *de minimis* atbalstu kārtējā un divu iepriekšējo fiskālo gadu laikā, veidlapa Nr. 28102: SIA Dance ir 0 EUR. Saskaņā ar Ministru kabineta 2018. gada 20. februāra noteikumu Nr.97 "Publiskas personas mantas iznomāšanas noteikumi" (turpmāk – MK noteikumi Nr.97) 80. un 81.punktu, ja nomas objektu, nerīkojot izsoli, iznomā saimnieciskai darbībai un samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktai tirgus nomas maksai. Ja nomas objekts ir nekustamais īpašums, nosacīto nomas maksu nosaka, ievērojot šo noteikumu 79. un 80. punktu, bet ne zemāku par nomas maksu, kas noteikta saskaņā ar šo noteikumu 3. nodaļu, izņemot šajos noteikumos minētos gadījumus.Saskaņā ar Izšķērdēšanas novēršanas likuma 5. panta (31) daļu tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus.Atbilstoši MK noteikumu Nr.97 3. nodaļai aprēķinātā SIA “Dance” bezatlīdzības lietošanā nododamo telpu nomas maksa (turpmāk- minimālā nomas maksa) pēc faktiskā stāvokļa 2020.gada oktobrī ir 1,60 EUR/kv.m mēnesī un maksājami papildus maksājumi - maksa par apsaimniekošanu, nekustamā īpašuma nodokli, apdrošināšanu. Atbilstoši VNĪ aprēķiniem apsaimniekošanas maksa pēc faktiskā stāvokļa 2020.gada oktobrī ir 0,72 EUR/kv.m, nekustamā īpašuma nodoklis 0,15 EUR/kv.m, apdrošināšana 0,01 EUR/kv.m., kopā: 0,88 EUR/kv.m/mēnesī.Savukārt, saskaņā ar VNĪ nekustamo īpašumu tirgus analītiķa veiktajiem aprēķiniem telpu tirgus nomas maksa 2020.gada oktobrī noteikta 2 EUR/kv.m. apmērā, un papildus maksājumi.Ievērojot minēto, pamatojoties uz MK noteikumu Nr.97 “Publiskas personas mantas iznomāšanas noteikumi” 80. un 81.punktu, nomas maksa par rīkojuma projekta 1.punktā norādīto telpu lietošanu, uz kurām attiecas *de minimis* atbalsta regulējums, 2020.gada oktobrī noteikta 2 EUR/kv.m. apmērā, t.i., 3 489,4 EUR mēnesī, jeb 41 872,8 EUR gadā. Ņemot vērā minēto, plānotā atbalsta summa, ja tā saglabājas esošā līmenī, ir 3 489,4 EUR mēnesī jeb 41 872,8 EUR gadā, t.i. 125 618,4 EUR trijos gados.Līdz ar to uzņēmumam SIA “Dance” viena vienota uzņēmuma līmenī kopā ar jau piešķirto Sociālā uzņēmuma likuma 8.pantā minēto atbalstu, netiks pārsniegts 200 000 *euro* atbalsta slieksnis triju fiskālo gadu periodā, ievērojot *de minimis* atbalsta kumulācijas nosacījumus.Rīkojuma projekts paredz Finanšu ministrijai (VNĪ) līgumā par rīkojuma projektā minēto telpu nodošanu bezatlīdzības lietošanā sabiedrībai ar ierobežotu atbildību “Dance” iekļaut šādus noteikumus:1. telpas tiek nodotas bezatlīdzības lietošanā, piešķirot *de minimis* valsts atbalstu samazinātas nomas maksas veidā (100 procentu apmērā) un līgums ir spēkā līdz brīdim, kamēr sabiedrībai ar ierobežotu atbildību “Dance” ir sociālā uzņēmuma statuss un līdz brīdim, kad plānotais atbalsts pārsniedz Regulas 3.panta 2.punkta pirmajā daļā noteikto summu viena vienota uzņēmuma līmenī atbilstoši Regulas 2.panta 2.punktā noteiktajai “viena vienota uzņēmuma” definīcijai, bet ne ilgāk par 6 gadiem *(noteikums iekļauts atbilstoši Regulas 3.panta 2.punktam. Brīdī, kad atbalsts sasniedz maksimālo Regulā noteikto de minimis atbalsta summu, līguma darbība beidzas un SIA “Dance” ir pienākums atbrīvot telpas. Līguma darbība beidzas arī gadījumā, ja notecējis 6 gadu līguma termiņš, vai SIA “Dance zaudē sociālā uzņēmuma statusu. Līdz ar to SIA “Dance” viena vienota uzņēmuma līmenī kopā ar jau piešķirto Sociālā uzņēmuma likuma 8.pantā minēto atbalstu, netiks pārsniegts 200 000 euro atbalsta slieksnis triju fiskālo gadu periodā, ievērojot de minimis atbalsta kumulācijas nosacījumus );*2. lai saņemtu *de minimis* atbalstu kārtējam gadam, sabiedrība ar ierobežotu atbildību “Dance” katru gadu līdz 31.decembrim iesniedz Finanšu ministrijai (VNĪ) pieteikumu *de minimis* atbalsta saņemšanai, pieteikumam pievieno *de minimis* atbalsta uzskaites sistēmā sagatavotās veidlapas izdruku vai norāda sistēmā izveidotās un apstiprinātās pretendenta veidlapas identifikācijas numuru saskaņā ar MK noteikumu Nr.715 21. un 47.punktu (*noteikums nepieciešams, jo nav iespējams prognozēt aprēķināmās nomas maksas apmēru turpmākajiem gadiem. Nomas maksu apmēri var mainīties ik gadu, ņemot vērā, ka gan minimālā nomas maksa, gan tirgus nomas maksa ir mainīgi lielumi un ir jāaktualizē reizi gadā. Ja tirgus nomas maksa ir zemāka par minimālo nomas maksu, piešķirtā atbalsta summa ir aprēķināma saskaņā ar minimālo nomas maksu*. *Regulas 6.panta 3.punktā* *noteikts, ka* *dalībvalsts jaunu de minimis atbalstu saskaņā ar šo regulu piešķir tikai pēc tam, kad ir pārbaudījusi, ka šis atbalsts nepalielina attiecīgajam uzņēmumam piešķirtā de minimis atbalsta kopsummu virs Regulas 3. panta 2. punktā noteiktā attiecīgā robežlieluma un ka ir ievēroti visi šajā regulā iekļautie nosacījumi.**Līdz ar to, pirms atbalsta piešķiršanas nepieciešams pārliecināties par visu citu de minimis atbalstu, kuru SIA “Dance” iepriekšējo divu fiskālo gadu un kārtējā fiskālā gada laikā ir saņēmusi saskaņā ar Regulu vai citām de minimis regulām. Secīgi Finanšu ministrijai (VNĪ) jāveic darbības, lai atbilstoši noteiktajai telpu nomas tirgus vai minimālajai vērtībai uz de minimis atbalsta piešķiršanas brīdi aprēķinātu aktuālo nomas maksas apmēru, pārliecinātos, ka nav šķēršļu turpināt piešķirt de minimis atbalstu un reģistrēt de minimis atbalsta uzskaites sistēmā sabiedrībai ar ierobežotu atbildību “Dance” piešķirto de minimis atbalsta summu. Tā rīkojoties secīgi ik gadu.);*3. Finanšu ministrija (VNĪ) pēc minētā pieteikuma saņemšanas atbilstoši Regulas 2.panta 2.punktam, 3.panta 2.punkta pirmajai daļai, 6.panta 1. un 3.punktam pārbauda SIA “Dance” pēdējo triju fiskālo gadu laikā saņemto *de minimis* atbalstu Latvijas Republikā viena vienota uzņēmuma līmenī, nosaka *de minimis* atbalsta apmēru kārtējā gada nomas maksas apmērā, kas aprēķināta saskaņā ar normatīvajiem aktiem par publiskas personas mantas iznomāšanu, un reģistrē *de minimis* atbalsta uzskaites sistēmā sabiedrībai ar ierobežotu atbildību “Dance” piešķirto *de minimis* atbalsta summu (*MK noteikumu Nr.715 25.punkts nosaka atbalsta sniedzējam, pieņemot lēmumu par de minimis atbalsta piešķiršanu, ir pienākums pārbaudīt atbalsta pretendenta veidlapā ietverto informāciju un atbilstību citiem attiecīgajā de minimis regulā iekļautajiem nosacījumiem; pārbaudīt, vai atbalsta pretendenta kārtējā un iepriekšējos divos fiskālajos gados saņemtais de minimis atbalsts kopā ar plānoto nepārsniedz attiecīgajā Regulas Nr. 1407/2013 3. panta 2. punktā, noteikto kopējo de minimis atbalsta summu un, ja attiecināms, ievērojot Regulas Nr. 1407/2013 5. panta 1. punktā minētos nosacījumus.* *MK noteikumu Nr.715 26.punkts nosaka pienākumu, ne vēlāk kā nākamās darbdienas laikā pēc šo noteikumu 25. punktā minētās pārbaudes un lēmuma pieņemšanas par de minimis atbalsta piešķiršanu atbalsta sniedzējam ievadīt de minimis atbalsta uzskaites sistēmā atbalsta summu un citus datus.);*4. sabiedrībai ar ierobežotu atbildību “Dance” ir pienākums tai bezatlīdzības lietošanā nodotās telpas izmantot atbilstoši rīkojuma 3.punktā noteiktajam mērķim;5. sabiedrība ar ierobežotu atbildību “Dance” no saviem līdzekļiem maksā VNĪ par rīkojuma projekta 1.punktā minēto telpu apsaimniekošanu, kā arī proporcionāli telpu platībai sedz komunālos maksājumus, nekustamā īpašuma nodokļa, apdrošināšanas izdevumus un koplietošanas telpu uzturēšanas izdevumus saskaņā ar VNĪ izsniegtajiem rēķiniem *(noteikums izvirzāms, ievērojot Izšķērdēšanas novēršanas likuma 5.panta 3.1 daļas nosacījumus, kā arī, lai neradītu zaudējumus Finanšu ministrijai (VNĪ).* *Saskaņā ar VNĪ veiktajiem aprēķiniem 2020.gada oktobrī* *apsaimniekošanas maksa noteikta 0.72 EUR/kv.m, nekustamā īpašuma nodoklis 0.15 EUR/kv.m, apdrošināšana 0.01 EUR/kv.m, kopā: 0.88 EUR/kv.m/mēnesī.);* 6. telpu nepieciešamie kosmētiskie remonti sabiedrībai ar ierobežotu atbildību “Dance” jāveic par saviem līdzekļiem;7. Finanšu ministrijai (VNĪ) ir tiesības vienpusēji atkāpties no līguma, par to rakstiski informējot sabiedrību ar ierobežotu atbildību “Dance” vismaz 30 dienas iepriekš, ja: 7.1. bezatlīdzības lietošanā nodotās telpas netiek izmantotas atbilstoši to nodošanas mērķim;7.2. vairāk nekā mēnesi netiek pildīti šā rīkojuma 5.5.apakšpunktā noteiktie pienākumi, t.i, ja SIA “Dance” neveic maksājumus saskaņā ar VNĪ izrakstītajiem rēķiniem - komunālos maksājumus, nekustamā īpašuma nodokli utt.;7.3. telpu lietotāja darbības dēļ tiek bojātas bezatlīdzības lietošanā nodotās telpas;7.4. telpas tiek nodotas apakšnomā;7.5. telpas nepieciešamas valsts pārvaldes funkciju veikšanai;7.6. nekustamais īpašums Lāčplēša ielā 106, Rīgā, tiek atsavināts *(noteikumi ietverti, ievērojot MK noteikumu Nr.97 112., 113.punktā ietverto regulējumu, kā arī Izšķērdēšanas novēršanas likuma 3.pantā ietverto pienākumu publiskai personai un kapitālsabiedrībai rīkoties ar publiskas personas mantu lietderīgi. Seši gadi ir pietiekoši ilgs laika periods, kurā, izvērtējot lietderīgāko rīcību ar valsts nekustamo īpašumu, var tikt pieņemts lēmums to atsavināt.);* 8. ja tiek pārkāptas Regulas prasības, SIA “Dance” ir pienākums atmaksāt Finanšu ministrijai (VNĪ) visu līguma ietvaros saņemto *de minimis* valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad *de minimis* valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi *(noteikums ietverts, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172))*;9. SIA “Dance” un Finanšu ministrijai (VNĪ) saskaņā ar Regulas 6.panta 4.punktu ir pienākums dokumentus, kas saistīti ar *de minimis* atbalsta sniegšanu, glabāt 10 gadus no *de minimis* atbalsta piešķiršanas dienas *(Noteikums iekļauts, ievērojot Regulā ietverto pienākumu apkopot visu informāciju par Regulas piemērošanu. Ne visa informācija, kas saistīta ar de minimis atbalsta piešķiršanu tiek uzglabāta de minimis atbalsta uzskaites sistēmā*).10. Lēmumu par *de minimis* atbalsta piešķiršanu pieņem, ievērojot Regulas 7. panta 4. punktā un 8. pantā noteiktos Regulas piemērošanas termiņus *(saskaņā ar Regulas 8.pantu Regulu piemēro līdz 2023. gada 31.decembrim un saskaņā ar Regulas 7.panta 4.punktu pēc Regulas spēkā esības perioda beigām jebkurai de minimis atbalsta shēmai, kas atbilst šīs Regulas nosacījumiem, Regula ir piemērojama vēl sešus turpmākos mēnešus. Paredzams, ka ja spēku zaudēs Regula, attiecībā uz de minimis atbalsta piešķiršanu būs regula, kas to aizstās).*Papildus līgumā noteikts, ka līgums ir spēkā līdz brīdim, kad plānotais atbalsts pārsniedz Regulā noteikto summu (*nosacījums iekļauts atbilstoši Regulas 3.panta 2.punktam. Brīdī, kad atbalsts sasniedz maksimālo Regulā noteikto de minimis atbalsta summu, līguma darbība beidzas. Gadījumā, ja sekojošajā fiskālajā gadā vai tālāk kādā no turpmākajiem fiskālajiem gadiem SIA “Dance” atkal atbilst visiem nosacījumiem, lai saņemtu de minimis atbalstu, iespējams noslēgt jaunu līgumu, ievērojot nosacījumu, ka uz Ministru kabineta rīkojuma pamata noslēgto līgumu par telpu nodošanu bezatlīdzības lietošanā, piešķirot de minimis valsts atbalstu samazinātas nomas maksas veidā (100 procentu apmērā) kopējais līgumu termiņš nepārsniedz sešus gadus.*).Rīkojuma projekts attiecas uz publiskās pārvaldes politiku.Pēc rīkojuma projekta pieņemšanas Ministru kabinetā, saskaņā ar MK noteikumu Nr.715 25.punktu, 10.1. un 10.2.apakšpunktu Finanšu ministrija (VNĪ) atbilstoši Regulas 2.panta 2.punktam, 3.panta 2.punkta pirmajai daļai un 6.panta 3.punktam pārbaudīs SIA “Dance” pēdējo triju fiskālo gadu laikā saņemto *de minimis* atbalstu Latvijas Republikā viena vienota uzņēmuma līmenī, noteiks *de minimis* atbalsta apmēru kārtējā gada nomas maksas apmērā, kas aprēķināta atbilstoši MK noteikumiem Nr.97, reģistrēs *de minimis* atbalsta uzskaites sistēmā sabiedrībai ar ierobežotu atbildību “Dance” piešķirto *de minimis* atbalsta summu un noslēgs līgumu par telpu nodošanu bezatlīdzības lietošanā. Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt institūcijas, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kanceleju un Ministru kabineta locekļus ar vispusīgu un pilnīgu informāciju Izšķērdēšanas novēršanas likuma 5.panta piektajā daļā noteiktā Ministru kabineta lēmuma pieņemšanai. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija, VNĪ. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, VNĪ, SIA “Dance”, bērni un jaunieši, kuri izmanto SIA “Dance” piedāvātos ar deju, kustību un improvizāciju saistītus sociālos pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Rīkojuma projektā norādīta atsauce uz Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352).Minētā regula piemērojama, jo sociālais uzņēmums - SIA “Dance” veic saimniecisko darbību un samazinātas nomas maksas piemērošanas gadījumā atbalsts SIA “Dance” kvalificējas kā komercdarbības atbalsts. Ievērojot minēto, atbalsts samazinātas nomas maksas veidā, iznomājot Rīkojuma projekta 1.punktā noteiktās telpas, sniedzams saskaņā ar minētajā regulā noteikto. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2013.gada 18.decembra regula (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk šajā tabulā – Regula). |
| A | B | C | D |
| *Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu)* | *Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta* | *Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.**Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.**Norāda institūciju, kas ir atbildīga par šo saistību izpildi pilnībā* | *Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.**Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.**Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos* |
| Vispārīga atsauce uz Regulu  | Rīkojuma projekta 1.punkts. | Vispārīga atsauce uz Regulu  | Projekts stingrākas prasības neparedz. |
| 2.panta 2.punkts | Rīkojuma projekta 5.1.apakšpunkts. | Tiek ieviests pilnībā. | Projekts stingrākas prasības neparedz. |
| 2.panta 2.punkts | Rīkojuma projekta 5.3.apakšpunkts. | Tiek ieviests pilnībā. | Projekts stingrākas prasības neparedz. |
| 3.panta 2.punkta pirmā daļa | Rīkojuma projekta 5.1.apakšpunkts. | Tiek ieviests pilnībā. | Projekts stingrākas prasības neparedz. |
| 3.panta 2.punkta pirmā daļa | Rīkojuma projekta 5.3. apakšpunkts. | Tiek ieviests pilnībā. | Projekts stingrākas prasības neparedz. |
| 6.panta 1.punkts | Rīkojuma projekta 5.3. apakšpunkts | Tiek ieviests pilnībā | Projekts stingrākas prasības neparedz |
| 6.panta 3.punkts | Rīkojuma projekta 5.3.apakšpunkts | Tiek ieviests pilnībā. | Projekts stingrākas prasības neparedz. |
| 6.panta 4.punkts | Rīkojuma projekta 5.9.apakšpunkts | Tiek ieviests pilnībā. | Projekts stingrākas prasības neparedz. |
| 7. panta 4. punkts  | Rīkojuma projekta 6.punkts | Tiek ieviests pilnībā. | Projekts stingrākas prasības neparedz. |
| 8.pants | Rīkojuma projekta 6.punkts | Tiek ieviests pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija |  |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka Rīkojuma projekts neatbilst minētajiem kritērijiem, sabiedrības līdzdalības kārtība Rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā/*Tiesību aktu projekti*.Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta tīmekļvietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma Lāčplēša ielā 106, Rīgā, sastāvā ietilpstošās ēkas (būves kadastra apzīmējums 0100 040 0021 003) daļu - telpas kopējo platību 1744,7 m2 nodot bezatlīdzības lietošanā SIA “Dance”, piemērojot valsts atbalstu samazinātas nomas maksas veidā (100 % apmērā). Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, SIA “Dance”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J.Reirs

Rozenberga, 22046774

Liga.Rozenberga@vni.lv

1. <http://www.lm.gov.lv/lv/es-finansejums/lm-istenotie-projekti/aktualie-projekti/esf-projekts-atbalsts-socialajai-uznemejdarbibai/socialo-uznemumu-registrs> [↑](#footnote-ref-1)